
Tästä teoksesta on painettu kymmenen kappaleen ensipainos, jotka kirjoittaja on jakanut eteenpäin tuntemilleen yksityishenkilöille marraskuussa 2024.









Äänitallenteen omistaja: Hätäkeskus


Tutkintatunniste: xxx xx xxx


Tallenteen käyttäjä: Heino – vanhempi konstaapeli Helsingin poliisilaitos – asetettu tutkijaksi tunnisteessa xxx xx xxx Äänitallenteen aikaikkuna: 6.1.2022 klo 4.34.24—4.35.12. HKP: hätäkeskuspäivystäjä, S: soittaja, kursiivit tutkijan lisäyksiä litteroinnissa.


Käyttötarkoitus: Työväline tutkintatunnuksessa xxx xx xxx.


HKP: ”Hätäkeskus.”


S: ”Olen tässä aamulenkillä, ja nyt täytyi kyllä soittaa... Odota vähän. Kävelen lähemmäs.” (Soittajalla naisen ääni – artikuloi rauhallisesti)


HKP: ”Onko sinulla joku hätä?”


S: ”Ei minulla ole mitään hätää, mutta ihan kuin näkisin jotain ikävää… joo siis olen täällä Konalassa.” (Tauko – hiljaista neljä sekuntia)


HKP: ”Mitä näet?”


S: ”Lunta on tosi paljon, mutta (kiihtyvää soittajan hengityksen ääntä) … Siis, että täällä on paljon verta. (Tauko – hiljaista kolme sekuntia) Tuolla ehkä makaa joku ihminen…" (Soittajan hengitys kiivas)


HKP: "Onko siellä siis paljon verta ja joku ihminen?” (Tauko – hiljaista viisi sekuntia)


S: "Joo odota nyt vittu… Lunta sataa tosi paljon. (Soittajalla kiihtynyt ääni) Tästä on tuonne paikalle vähän matkaa.


Näkyvyys on vähän huono… niin en ole varma. Mutta siis tosiaan olin lenkillä ja oli pakko pysähtyä."


HKP: ”Hyvä, että soitit. Älä sulje puhelinta… Kuinka kaukana olet siitä ihmisestä?”


S: "Aika lähellä. Täällä on tosi paljon verta...” (Soittajalla ääni rauhallinen)


HKP: ”Lähetän sinne apua. Älä sulje puhelinta.”


S: ”Olen nyt vieressä. Tässä makaa kyljellään mies, ja verta on joka puolella. Tämä näky on… jotenkin tosi järkyttävä. Ei vittu… Heikki” (Soittaja kirkuu… hengitys kiivas).


HKP: ”Näen GPS-tiedoistasi, että olet Vanhan Hämeenkylän tien kulmassa – päiväkodin edessä. Onko näin?” (Hiljaista – neljä sekuntia)


HKP: ”Älä sulje puhelinta.”


S: ”Mä en nyt pysty.” (Soittaja katkaisee puhelun.)


Vanhan Hämeenkylän tien päässä – Konalan kaupunginosassa Pohjois-Helsingissä – sinivalkoinen huomionauha ympäröi kaksikerroksisen puutalon. Lunta sataa runsaasti. Kello on 9.30 torstaina aamupäivällä 6.1.2022.


Tummansinisiin haalareihin pukeutuneita poliiseja seisoo rajatun alueen ulkopuolella, ja he ohjaavat satunnaisia kävelijöitä poispäin puutalon edustalta. Alueen sisäpuolella kaksi poliisia ottaa valokuvia.


Puutalon sisäänkäynnin edessä seisoo noin kolmekymmentävuotias nainen. Naisen pitkät, vaaleat hiukset on laitettu tiukasti poninhännälle, ja kasvot ovat huolitellut. Huulilla on punaista huulipunaa. Hänen korvistaan roikkuu isot, hopeiset renkaat. Mustan, tyköistuvan jakkupuvun päällä on vaalea trenssitakki – avonaisena ylhäältä alas, mikä paljastaa naiselliset muodot.


Rintojen korkeudella roikkuu virkamerkki. Sivuista vetoketjulliset, mustat nahkasaappaat ulottuvat polviin asti.


Teresa pitää radiopuhelinta kädessä ja nostaa sen suun eteen.


"Kuuleeko Heino? Teresa tässä”, hän sanoo radiopuhelimeen.


Parinkymmenen metrin päässä Teresasta noin neljäkymmentävuotias mies seisoo ja katsoo ympärilleen – pitäen radiopuhelinta kädessään. Vankkarakenteisen, keskimittaisen miehen ylävartalo on puettu harmaaseen collegepaitaan, joka on yltä päältä lumessa. Paidan huppu on kiristetty tiukasti kasvoille. Hupun sisältä erottuu epätasaisesti ajeltu parta ja ruskeat hiukset, jotka roikkuvat silmien edessä. Heinolla on jalassaan tummansiniset farkut ja vaaleat lenkkitossut.


”Heino tässä. Mitä sanoit, Teresa?” Heino vastaa.


“Päiväkodin johtaja soitti. Henkilökunta on lapsien kanssa Luhtipuistossa, ja he tulevat kymmeneltä. Saitko, Heino?”


Teresa sanoo.


Heino kuulee Teresan kysymyksen radiopuhelimesta.


Heino kyykistyy alas sitomaan kengännauhojaan.


”Heino, Heino. Toistan. Päiväkodin johtaja soitti.


Henkilökunta on lapsien kanssa Luhtipuistossa, ja he tulevat kymmeneltä. Saitko tämän tiedon, Heino?” Teresa kysyy.


Heino heiluttaa kättään Teresalle – edelleen sitoen kengännauhojaan. Heino nousee ylös.


"Saatana näitä nauhoja”, Heino sanoo radiopuhelimeen. Hän putsaa lunta olkapäiltään.


”Heino. Pyydän, että tarkistat kielenkäyttöäsi. Tällä radiotaajuudella on paljon muitakin”, Teresa sanoo.


”Anteeksi… Niin… päiväkodin henkilökunta on siis Luhtipuistossa… Siirrytään pois radiotaajuudelta. Tulen siihen sisäänkäynnille”, Heino sanoo.


Hän kävelee sisäänkäynnin eteen Teresan viereen ja ottaa hupun pois päästään.


”Aika vitun kylmä”, Heino sanoo.


Teresa vilkaisee Heinoa. Teresan ilme on vakava.


“…Niin sanoin siis, että aika kylmä”, Heino sanoo.


”Hyvä, että vastasit heti aamuyöllä, kun soitin. Raportti hätäkeskustallenteesta oli myös erinomainen”, Teresa sanoo.


”Kiitos. Olin yön ovella ja satuin olemaan silloin kotimatkalla, kun soitit. Hankin heti tallenteen... Sen jälkeen tulin tänne ja aloin jututtamaan leskeä”


”Hyvä juttu. Missä muuten työvaatteesi ovat?” Teresa kysyy.


”No älä nyt vittu... Hälytit minut vapailta. Tulin suoraan yökerhon ovelta, en todellakaan kerennyt”, Heino sanoo.


“Sano vielä kerran tuo sana”, Teresa sanoo.


“Niin mitä?” Heino sanoo.


”Ylityöt menevät muualle”, Teresa sanoo. Heinon ilme vakavoituu.


“Asia ymmärretty”, Heino sanoo.


”Mitä juttelit lesken kanssa?”


"Hän oli yllättävän hyvässä kunnossa olosuhteisiin nähden.


Olin hänen rivitalossaan tuossa sadan metrin päässä.


Mikähän tuo katu olisi… olisikohan Vuorikummuntie.


Puhuimme ehkä viitisentoista minuuttia. Uhri oli ilmeisesti kohdannut melko voimakasta häirintää viime aikoina – oli mukana ainakin kunnallispolitiikassa”, Heino sanoo.


”Oliko lesken kanssa puhetta eilisestä illasta?”


”Oli joo… Eilen illalla uhri oli lähtenyt iltalenkille kymmenen aikaan, kuten oli ollut kuulemma usein tapana. Leski oli mennyt nukkumaan ja ihmetellyt aamulla – herätessään aikaisin töihin – missä mies oli ollut. Hän oli yrittänyt soittaa miehelleen, mutta tämä ei ollut vastannut, ja oli sitten lähtenyt töihin ja kävellyt kohti bussipysäkkiä… Hän löysi pian uhrin eli miehensä ja soitti 112. Leski itse yritti myös elvyttää, mutta ilman tulosta”, Heino sanoo. Teresa vetää pitkän trenssitakin vetoketjun kiinni ja katselee ympärilleen.


Hän astuu talon portailta muutaman askeleen alas.


Tummanruskeat saappaat jättävät tallautumat lumeen.


”… Kerron sinulle seuraavaksi, mitä juttelin päivystävän yleisjohtajan kanssa äsken. Tähän menee pari minuuttia”,


Teresa sanoo.


”Anna tulla.”


”Uhria on luultavasti ammuttu useita kertoja kasvojen alueelle lähietäisyydeltä, mutta tämä tietysti varmistuu myöhemmin oikeuslääkärin tutkinnassa. Tutkimme tätä murhana tällä hetkellä.”


”Okei…”


"Sitten… syötin kellonaikoja, kuvia ja muita parametreja tekoälyyn, joka teki arvioita aamuyön tapahtumista.


Simulaation mukaan on todennäköistä, että kamppailun jälkiä on jättänyt uhrin lisäksi ainoastaan yksi henkilö. Mitä tämä kuulostaa?"


"Kuulostaa poliisityöltä.”


”Tässä vaiheessa tekoälyn arvio on, että tekijöitä on yksi.


Olemmeko samaa mieltä, Heino?”


”Tässä vaiheessa arvioisin samaa tekijöiden määrästä – perustuen erityisesti valokuviin, jotka on otettu, ja siihen, mitä olen kuullut sinulta”


”Saisitko tiedusteltua hetimmiten videotallenteita päiväkodin johtajalta? Tallenteet pyyhkiytyvät yleensä muutamassa päivässä pois. Aikaa ei siltä osin ole hukattavaksi.”


”Saan kyllä tiedusteltua videotallennetta. Oliko sinulla päiväkodin johtajan numeroa?”


”Tässä”, Teresa näyttää puhelintaan. Heino tallentaa numeron.


”Kiitos. Otan yhteyden ja pyrin saamaan tallenteen hetimmiten.”


”Hyvä. Tekninen tutkinta jää jänne tekemään toimenpiteitä.


Lähden kohti Töölöä – minulla on tapaaminen. Yleisellä tasolla tiedoksi, että emme ota syyttäjää mukaan esitutkintaan tällä kertaa. Emme myöskään tarvitse keskusrikospoliisia, koska... emme tarvitse.”


Heino nyökkää ja laittaa puhelimen korvalleen.


”Hyvä tietää”, hän sanoo.


Kello on 14.15 torstaina iltapäivällä, 6.1.2022. Heino seisoo työhuoneessaan Pasilassa ja katsoo ulos ratapihalle. Hänellä on päällään samat vaatteet kuin aamulla Konalassa. Hän hivelee epätasaisesti ajettua partaansa ja siirtää silmien edessä roikkuvat hiukset korvan taakse – ja ottaa hupun pois päästään. Hän kävelee peilin eteen.

